**ΔΙΑΓΩΝΙΣΜΑ ΔΙΔΑΚΤΙΚΗΣ ΕΝΟΤΗΤΑΣ 3**

[122] μήτε νέος τις ὢν μελλέτω φιλοσοφεῖν, μήτε γέρων ὑπάρχων κοπιάτω φιλοσοφῶν. οὔτε γὰρ ἄωρος οὐδείς ἐστιν οὔτε πάρωρος πρὸς τὸ κατὰ ψυχὴν ὑγιαῖνον. ὁ δὲ λέγων ἢ μήπω τοῦ φιλοσοφεῖν ὑπάρχειν ὥραν ἢ παρεληλυθέναι τὴν ὥραν, ὅμοιός ἐστιν τῷ λέγοντι πρὸς εὐδαιμονίαν ἢ μὴ παρεῖναι τὴν ὥραν ἢ μηκέτι εἶναι. ὥστε φιλοσοφητέον καὶ νέῳ καὶ γέροντι, τῷ μὲν ὅπως γηράσκων νεάζῃ τοῖς ἀγαθοῖς διὰ τὴν χάριν τῶν γεγονότων, τῷ δὲ ὅπως νέος ἅμα καὶ παλαιὸς ᾖ διὰ τὴν ἀφοβίαν τῶν μελλόντων· μελετᾶν οὖν χρὴ τὰ ποιοῦντα τὴν εὐδαιμονίαν, εἴπερ παρούσης μὲν αὐτῆς πάντα ἔχομεν, ἀπούσης δὲ πάντα πράττομεν εἰς τὸ ταύτην ἔχειν.

**ΘΕΜΑΤΑ**

**Α1 α**. Να σημειώσετε **Σ (Σωστό) ή Λ (Λάθος)** δίπλα σε καθεμία από τις παρακάτω περιόδους, αν είναι Σωστή ή Λανθασμένη αντίστοιχα, με βάση το αρχαίο κείμενο.

**β.** Να γράψετε και το κομμάτι του αρχαίου κειμένου που αντιστοιχεί στην κάθε περίοδο.

1. Κανείς, όταν είναι νέος να μην βαρυγκωμά να φιλοσοφεί, μα ούτε, όταν είναι γέρος, να αναβάλλει την άσκηση φιλοσοφίας.
2. Δεν υπάρχει κατάλληλη ώρα ούτε για τη φιλοσοφία ούτε για την ευδαιμονία.
3. Αν φιλοσοφείς στα γεράματα, νιώθεις νέος, κι αν φιλοσοφείς στη νιότη, είσαι άφοβος.
4. Στον ευδαίμονα άνθρωπο δε λείπει τίποτε.
5. Ο σκοπός της φιλοσοφίας, σύμφωνα με τον Επίκουρο, είναι θεραπευτικός.

 **Β1**. Να επισημάνετε την αναλογία που χρησιμοποιεί ο Επίκουρος στο απόσπασμα, να την αναλύσετε και να καταγράψετε ποιον σκοπό αυτή εξυπηρετεί.

**Β2.** α. Να παρουσιάσετε την τυπική μορφή συλλογισμού στο απόσπασμα.

 β. Να τον αναλύσετε.

**Β3.** Να γράψετε **Σ (Σωστό) ή Λ (Λάθος)** δίπλα σε καθεμιά από τις ακόλουθες περιόδους, αν είναι Σωστή ή Λανθασμένη.

1. Τα συστατικά της λέξης ‘ευδαιμονία’ δείχνουν κάτι που το πετυχαίνει ο άνθρωπος μόνος του.
2. Ο Αριστοτέλης οδηγήθηκε στον ορισμό της ευδαιμονίας υπό την επίδραση των ιδεών του Πλάτωνα.
3. Το συμπέρασμα που εισάγεται από τις ιδέες του Ηράκλειτου και του Δημόκριτου είναι ότι μόνο με τις πράξεις τους οι άνθρωποι δεν μπορούν να φτάσουν στην ευδαιμονία.
4. Στο Α΄ βιβλίο των *Ηθικών Νικομαχείων* ο Αριστοτέλης μίλησε διεξοδικά για το *ακρότατον πάντων των πρακτων αγαθων*.
5. Ο όρος *ευτυχία* δηλώνει ότι το παν εξαρτάται από την καλή τύχη.

**Β4**. **α.** Να αντιστοιχίσετε καθεμιά από τις λέξεις της στήλης Α’ με την αντώνυμή της στη στήλη Β’.

**Α’**  **Β’**

Υγιαίνον επαύσατο

Παρεληλυθέναι αποφάσκων

Μελλέτω απόντων

Λέγων νοσουν

Υπαρχόντων σπευδέτω

Ήρξατο παραγεγονέναι

**β.** Να χρησιμοποιήσετε σε επαυξημένες προτάσεις τύπους των ακόλουθων λέξεων με τη σημασία τους στη Νέα Ελληνική γλώσσα.

**Νεάζη, παλαιός, ώραν**

**Β5. ΠΑΡΑΛΛΗΛΟ ΚΕΙΜΕΝΟ**

[1172a] [1] Ύστερα από όσα είπαμε παραπάνω η καλύτερη ασφαλώς συνέχεια θα ήταν να μιλήσουμε για την ηδονή. Γιατί κατά την κοινή αντίληψη η ηδονή, περισσότερο αυτή από οτιδήποτε άλλο, είναι στενότατα δεμένη με τη φύση μας. Αυτός είναι και ο λόγος που μορφώνουμε τα παιδιά μας χρησιμοποιώντας ως πηδάλιο που να κυβερνάει το καράβι της ζωής τους την ηδονή και τη λύπη. Κατά την κοινή, επίσης, αντίληψη τίποτε δεν είναι τόσο σημαντικό για τη διαμόρφωση ενάρετου χαρακτήρα όσο το να χαιρόμαστε γι᾽ αυτά που πρέπει και να μισούμε αυτά που πρέπει. Γιατί τα αισθήματα αυτά κυβερνούν τη ζωή μας σε όλη της τη διάρκεια, ρίχνοντας το «βάρος» τους και ασκώντας μεγάλη επίδραση τόσο προς την πλευρά της αρετής όσο και προς την πλευρά της ευτυχισμένης ζωής, δεδομένου ότι οι άνθρωποι προτιμούν και επιλέγουν τα ευχάριστα πράγματα και αποφεύγουν τα δυσάρεστα.

Αφού μελετήσετε το παραπάνω απόσπασμα, να συγκρίνετε την τοποθέτηση του Επίκουρου με αυτή του Αριστοτέλη για την αξία της ηθικής φιλοσοφίας ως προς τον απώτατο στόχο της ευδαιμονίας.